Diari Oficial de la Generalitat Valenciana


Sumari del DOGV 430, del 19-09-1986 (1986/807206)

ORDRE de 28 de juliol de 1986, de la Conselleria de Cultura, Educació i Ciència, per la qual s'actualitzen els moduls de les Ajudes Instituciónals per al Funcionament de Centres i Serveis d'Educació Especial en règim de gratuïtat en l'ensenyament.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   430

Data del DOGV
:   19-09-1986

Secció del DOGV
:   ALTRES DISPOSICIONS

Número del document
:   1986/807206


Data del document
:   28-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de juliol de 1986, de la Conselleria de Cultura, Educació i Ciència, per la qual s'actualitzen els mòduls de les Ajudes Institucionals per al Funcionament de Centres i Serveis d'Educació Especial en règim de gratuïtat en l'ensenyament.  
La Llei Orgànica 8/1985 de 3 de juliol, Reguladora del Dret a l'Educació, que desplega el Reial Decret 2377/1985 de 18 de desembre, pel qual s'aprova el Reglament de Normes Bàsiques sobre Concerts Educatius, ha establert definitivament el règim de finançament de Centres Docents Privats amb fons públics.   
Això no obstant, fins a l'entrada en vigor del règim de concerts previst en el Títol IV de la Llei Orgànica 8/1985 i d'acord amb les previsions efectuades en la disposició transitòria segona, és adient mantenir per al curs 1985/86 el règim provisional de subvencions que s'ha estat aplicant des de la vigència de la Llei 14/1970 de 4 d'agost, General d'Educació i Finançament de la Reforma Educativa i que es contenia en les corresponents Ordres dictades per a cada curs escolar.   
L'Ordre de 12 de febrer de 1986 (DOGV de 21 d'abril) disposa la continuïtat del règim provisional i transitori d'ajudes institucionals per al funcionament de Centres i Serveis d'Educació Especial, en règim de gratuïtat per al curs 1985/86, amb els mòduls previstos en l'Ordre d'aquesta Conselleria de 18 de desembre de 1985 (DOGV de 24 de gener).   
Aprovats per la Llei 46/1985 de 27 de desembre, els Pressupostos Generals de l'Estat per a 1986, l'increment de les quantitats consignades en els crèdits corresponents a les subvencions a centres privats d'Educació Especial permet l'actualització dels mòduls vigents i el consegüent augment de les partides destinades a retribucions del professorat i a les despeses de funcionament.   
En virtut d'això,   
ORDENE:   
Primer  
Els Centres subvencionats durant el curs 1985-86 rebran els mòduls de subvenció que figuren en l'Annex I d'aquesta Ordre.   
Segon  
L'efectivitat del model serà d?1 de gener de 1986, o la posterior que assenyalarà el conveni per als centres d'assistència i atenció a deficients mentals i disminuïts psíquics.   
Fins que s'aprovarà l'esmentat Conveni se satisfarà pel concepte de despeses de personal docent la quantitat de 1.483.188 pts., resultat d'aplicar els salaris establerts en el Conveni vigent en 1985 amb l'antiguitat i les corresponents càrregues socials.   
Tercer  
L'Administració no assumirà el pagament de les diferències cas que el Conveni fixàs quantitats superiors a les considerades en aquesta Ordre.   
Cas que el Conveni estipules quantitats inferiors a les que assenyala el model es faran efectives aquestes quantitats.   
Quart  
Els mòduls previstos en aquesta Ordre s'hauran d'aplicar i justificar en els diversos conceptes i partides d?acord amb les normes següents:   
1. La quantitat de subvenció concedida en concepte de despeses de personal docent s'haurà d'aplicar necessàriament al pagament de salaris, antiguitat i Seguretat Social del Professorat d'Educació Especial en les quanties establertes per la normativa vigent en matèria laboral i de Seguretat Social, inclosos els règims especials.   
La partida salarial es justificarà amb les mensualitats realment satisfetes al Professorat que, amb la titulació adequada, siga responsable de les unitats subvencionades. S'aplicarà el mateix criteri de triennis realment satisfets per a justificar aquesta partida.   
2. La quantitat de subvenció abonada en concepte de despeses de personal per a tractaments i atencions personalitzades es justificarà també amb els havers satisfets al personal i a la Seguretat Social corresponent.   
3. Els possibles remanents de cadascuna de les partides de despeses de personal docent: Salaris, Triennis i Seguretat Social, seran reintegrades a la Tresoreria de la Generalitat si no és que la xifra real de triennis satisfets ultrapasse la quantitat concedida, en el qual cas es podrà justificar l'excés amb el remanent d'aquest concepte.   
Els possibles remanents de la quantitat total abonada al centre per a tractament i atencions personalitzades també seran reintegrades a la Tresoreria de la Generalitat.   
4. Els Serveis Territorials de Cultura i Educació aplicaran les normes de vigilància establertes en l'article 15 de l'Ordre d'aquesta Conselleria de 15 de juny de 1984 (DOGV de 16 de juliol).   
Cinqué  
La reunió de la Comissió de Control de subvencions, la convocarà el President en un termini no superior als quinze dies a partir de la recepció per part dels Centres subvencionats del lliurament de les diferències econòmiques assenyalades en els mòduls d'aquesta Ordre. I en aquesta es procedirà al control dels fons públics rebuts des de la darrera justificació efectuada. En la darrera reunió de la Comissió de Control de Subvencions s'alçarà acta de la dissolució d'aquesta quan entre en vigor el règim de concerts educatius i el Consell Escolar del Centre assumesca les funcions de control econòmic tal com preveu l'apartat e) de l'article cinquanta-set de la Llei Orgànica 8/1985 i l'article quaranta del Reial Decret 2377/1985.   
Sisé  
La Direcció General d'Educació Bàsica i Ensenyaments Especials adoptarà les mesures oportunes per tal de fer efectiu el pagament als centres dels mòduls que s'assenyalen en aquesta Ordre.   
Seté  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana   
València, 28 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANEXO I  
DESGLOSSAMENT DEL MÒDUL DE LES UNITATS SUBVENCIONADES  
I. Unitats Privades  
A. Despeses de personal docent:  
 Sou (78.920 X14) 1.104.880  
 Antiguitat (3.781 X 14 X 2) 105.868  
 Seguretat Social (31.89%) 386.108  
 Total Despesa Personal Docent 1.596.856  
B. Despeses de personal encarregat de tractaments i atencions personals 390.014  
C. Despeses de funcionament 254.593  
 TOTAL MODUL 2.241.463  
II. Unitats en règim, a extingir, de Consell Escolar Primari o Patronat.  
 Despeses de funcionament 254.593